Saippuakulmat ovat kauneustrendi, jota kannattaa kokeilla - karvat ojennukseen nopeasti ja helposti - Uutiset - KISS
13.11.2019 10:45 - Reija Saarinen
Tähän kauneusniksiin tarvitset vain kulmaharjan, palasaippuan sekä vettä.
Moni on tottunut sutimaan kulmansa kuosiin erilaisilla kulmageeleillä. Iloinen uutinen on kuitenkin se, että hommaan sopii myös yllättävän hyvin myös ihan tavallinen palasaippua.
Pure Wow -sivusto uutisoi uudesta meikkitrendistä, joka valtaa alaa kovaa vauhtia. Siinä kulmat laitetaan ojennukseen palasaippuan, veden sekä kulmaharjan avulla. Homma on nopea ja helppo ja mikä parasta, kulmat todella pysyvät siisteinä aamusta iltaan saakka.
Mutta miten homma sitten toimii? Kulmat kannattaa täyttää ensin normaalisti kulmakynällä, jos niin on tottunut tekemään. Sen jälkeen kulmaharja kastetaan veteen. Kostutettu kulmaharjaa hierotaan hetken palasaippuaan, jonka jälkeen kulmat harjataan halutulla tavalla.
Jos siis yhtään kiinnostaa kokeilla jotain muuta kuin perinteistä kulmavahaa, kannattaa tämä niksi ottaa kokeiluun.
kulmakarvat saippuakulmat